proxectonos/corpus_dominio_legal_administrativo_tmp huggingface dataset:
ORDE do 2 de outubro de 2002 pola que se modifica a do 22 de novembro de 2001 pola que se establece a convocatoria pública para a programación de cursos do Plan Nacional de Formación e Inserción Profesional na Comunidade Autónoma de Galicia correspondentes ó exercicio do ano 2002.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 09/10/2002

A Orde do 22 de novembro de 2001 pola que se establece a convocatoria pública para a programación de cursos do Plan FIP correspondente ó exercicio do ano 2002 sinala, no seu artigo 26.2º, que o prazo de presentación de solicitudes para as empresas que pretendan impartir proxectos formativos con compromiso de contratación remata o 15 de setembro de 2002.
Tendo en conta que existen remanentes nas aplicacións orzamentarias coas que se financia a impartición destes proxectos formativos, é conveniente amplia-lo prazo de presentación de solicitudes sinalado.
De acordo con todo o expresado anteriormente, considérase necesario dictar unha modificación da Orde do 22 de novembro de 2001.
Consecuentemente con todo o anterior, consultados o Consello Galego de Relacións Laborais e o Consello Galego de Formación Profesional, en exercicio das facultades que me confire o artigo 34 da Lei 1/1983, do 22 de febreiro, reguladora da Xunta e do seu presidente,
DISPOÑO:
Capítulo I
Disposicións xerais
Artigo único.-O artigo 26.2º da Orde do 22 de novembro de 2001 pola que se establece a convocatoria pública para a programación de cursos do Plan FIP correspondentes ó exercicio do ano 2002 queda redactado así:
«Artigo 26º.
2. O prazo de presentación de solicitudes rematará o 15 de novembro de 2002».
Disposicións derradeiras
Primeira.-Autorízase o director xeral de Formación e Colocación para dictar, no ámbito das súas competencias, as resolucións e instruccións necesarias para o desenvolvemento e execución desta disposición.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 2 de outubro de 2002.
Manuela López Besteiro
Conselleira de Familia e Promoción do Emprego,
Muller e Xuventude
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 285/2002, do 6 de setembro, polo que se acepta a cesión, a título gratuíto, dun terreo situado no monte Areeiro-Bembrive, termo municipal de Vigo (Pontevedra), para a construcción dun centro da terceira idade.
CONSELLERÍA DE ECONOMÍA E FACENDA — III. OUTRAS DISPOSICIÓNS — 09/10/2002

O Pleno do Concello de Vigo, reunido en sesión celebrada o 27 de maio de 2002, acordou cederlle á Comunidade Autónoma de Galicia o predio situado no monte Areeiro-Bembrive, destinado á construcción dun centro da terceira idade.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia, e 33, 34 e
38 do Decreto 50/1989, do 9 de marzo, polo que se aproba o Regulamento para a execución da dita lei.
Na súa virtude, por proposta do conselleiro de Economía e Facenda, feita nos termos nos que o Concello de Vigo acordou a cesión, e logo de deliberación do Consello da Xunta de Galicia na súa reunión do día seis de setembro de dous mil dous,
DISPOÑO:
Artigo 1º
Acéptase a cesión feita polo Concello de Vigo, a título gratuíto, dunha parcela de 7.700 m, situada no monte Areeiro-Bembrive, termo municipal de Vigo, que estrema ó noreste, camiño Areeiro e vía de 10 metros; ó noroeste, monte de UP número 563 da Entidade Local Menor de Bembrive; ó sueste, monte de UP número 563 da Entidade Local Menor de Bembrive; e ó suroeste, monte de UP número 563 da Entidade Local Menor de Bembrive. Figura inscrito no libro 1.119 de Vigo, folio 22, predio 67120, inscrición 1ª do Rexistro da Propiedade nº 2 de Vigo.
Artigo 2º
O predio cedido destinarase á construcción dun centro da terceira idade.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, seis de setembro de dous mil dous.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
ORDE do 25 de setembro de 2002 pola que se nomea vocal dos consellos de administración das autoridades portuarias da Coruña e Vilagarcía de Arousa e a súa ría.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 09/10/2002

A Lei 27/1992, do 24 de novembro, de portos do Estado e a mariña mercante, texto reformado pola
Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado sitas no seu territorio.
Ó abeiro do artigo 40.2º, número 6º da xa citada Lei 27/1992, e dos acordos do 5 e 26 de marzo de 1998 do Consello da Xunta de Galicia, os membros dos consellos de administración das autoridades portuarias de interese xeral do Estado, foron nomeados por un período renovable de 4 anos, segundo orde da Consellería de Política Territorial, Obras Públicas e Vivenda do 23 de xuño de 1998, Diario Oficial de Galicia nº 121, do 25 de xuño, polo que é preciso proceder á súa renovación.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta os conselleiros de Pesca e Asuntos Marítimos e de Política Territorial, Obras Públicas e Vivenda para o exercicio das devanditas competencias.
Ó abeiro do disposto no artigo 40, número 2, da Lei 27/1992, e do mencionado acordo do 10 de xaneiro de 2002 modificado polo do 6 de xuño de 2002, do Consello da Xunta de Galicia e, en canto órgano competente,
DISPOÑO:
Nomear, como vocal dos consellos de administración das autoridades portuarias da Coruña e de Vilagarcía de Arousa e a súa ría, e en representación da Xunta de Galicia, a Manuel Chan González.
Santiago de Compostela, 25 de setembro de 2002.
Enrique César López Veiga
Conselleiro de Pesca e Asuntos Marítimos
ORDE do 25 de setembro de 2002 pola que se dispón o cesamento dun vocal do Consello de Administración da Autoridade Portuaria de Vilagarcía de Arousa e a súa ría.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 09/10/2002

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado sitas no seu territorio.
Ó abeiro do artigo 40.2º punto 6º da xa citada Lei 27/1992, e dos acordos do 5 e 26 de marzo de 1998, do Consello da Xunta de Galicia, os membros dos consellos de administración das autoridades portuarias de interese xeral do Estado, foron nomeados por un período renovable de 4 anos, segundo orde da Consellería de Política Territorial, Obras Públicas e Vivenda do 23 de xuño de 1998, DOG nº 121, do 25 de xuño, polo que é preciso proceder á súa renovación.
O acordo do Consello da Xunta de Galicia do 10 de xaneiro de 2002 modificado polo do 6 de xuño de 2002 faculta ós conselleiros de Pesca e Asuntos
Marítimos e de Política Territorial, Obras Públicas e Vivenda para o exercicio das devanditas competencias.
Ó abeiro do disposto no artigo 40, número 2º, da Lei 27/1992, e do mencionado acordo do 10 de xaneiro de 2002 modificado polo do 6 de xuño de 2002, do Consello da Xunta de Galicia e, en canto órgano competente,
DISPOÑO:
O cesamento, como vocal do Consello de Administración da Autoridade Portuaria de Vilagarcía de Arousa e a súa ría, de Miguel Ángel López Sieiro.
Santiago de Compostela, 25 de setembro de 2002.
Enrique César López Veiga
Conselleiro de Pesca e Asuntos Marítimos
DECRETO 351/2002, do 13 de decembro, polo que se declara a emerxencia das obras, servicios e subministracións necesarias para facer fronte ó derramamento de hidrocarburos do buque Prestige e se dispón a urxente ocupación dos bens e dereitos para o depósito dos ditos residuos.
CONSELLERÍA DE MEDIO AMBIENTE — III. OUTRAS DISPOSICIÓNS — 24/12/2002

A gran cantidade de hidrocarburos vertidos polo Prestige no océano Atlántico e a súa masiva chegada ó litoral de Galicia requiren da súa retirada e eliminación, abordándose a súa axeitada xestión, de conformidade coas previsións da Lei 10/1998, do 21 de abril, de residuos. Non obstante o anterior e ante a imposibilidade material de xestionar con carácter inmediato e na súa totalidade os residuos retirados do litoral, estímase a urxente necesidade de ocupar determinados terreos para efectos de proceder ó seu depósito, mentres non sexan susceptibles de xestión nas plantas existentes para o efecto.
A competencia para efectua-la declaración de urxente ocupación correspóndelle ó Consello da Xunta de Galicia, segundo o disposto no artigo 28.2º do Estatuto de autonomía de Galicia.
O Real decreto lexislativo 2/2000, do 16 de xuño, polo que se aproba o texto refundido da Lei de contratos das administracións públicas recolle no seu artigo 72 unha tramitación excepcional dos expedientes de contratación para aqueles supostos nos que a Administración teña de actuar de xeito inmediato a causa de circunstancias que supoñan grave perigo, supostos nos que o órgano de contratación pode ordena-la execución do necesario para remedia-lo acontecemento producido, satisface-la necesidade sobrevida ou contratar libremente o seu obxecto, sen suxeitarse ós requisitos formais establecidos nesta lei.
Consonte co anterior, por proposta do conselleiro de Meido Ambiente e logo de deliberación do Consello da Xunta de Galicia na súa reunión do trece de decembro de dous mil dous,
DISPOÑO:
Artigo 1º
Decláranse de emerxencia as obras, servicios e adquisicións ou subministracións consistentes na reparación ou mantemento do servicio de infraestructuras e equipamentos no ámbito ambiental, así
como as obras de reposición de bens prexudicados pola catástrofe que teñen que executa-los diferentes órganos de contratación.
Artigo 2º
De conformidade co disposto nos artigos 10 e 52 da Lei de expropiación forzosa, declárase a urxente ocupación dos bens e dereitos que se precisen para o depósito temporal das verteduras provenientes do buque Prestige.
Disposición derradeira
A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, trece de decembro de dous mil dous.
Manuel Fraga Iribarne
Presidente
José Carlos del Álamo Jiménez
Conselleiro de Medio Ambiente
RESOLUCIÓN do 23 de decembro de 2002, da Dirección Xeral de Relacións Laborais, pola que se ordena o rexistro e a publicación, no Diario Oficial de Galicia, do acordo adoptado pola comisión negociadora de modificación do IV convenio colectivo único para o persoal laboral da Xunta de Galicia, na súa xuntanza do 19 de decembro de 2002, sobre inclusión da disposición adicional décimo sétima.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 24/12/2002

En cumprimento do disposto na normativa legal sobre rexistro e depósito de convenios colectivos de traballo, Real decreto 1040/1981, artigo 2 e), para os efectos previstos nel, faise público que no correspondente servicio desta dirección xeral se presentou, o 20 de decembro de 2002, o acordo da comisión negociadora de modificación do IV convenio colectivo único do personal laboral da Xunta de Galicia, na que se fai consta-lo acordo acadado na xuntanza do 19 de decembro de 2002, sobre inclusión da disposición adicional décimo sétima.
Esta dirección xeral
ACORDA:
Primeiro.-Ordena-la inscrición do dito acordo no rexistro correspondente desta dirección xeral.
Segundo.-Dispoñe-la súa publicación no Diario Oficial de Galicia.
Santiago de Compostela, 23 de decembro de 2002.
Pilar Cancela Rodríguez
Directora xeral de Relacións Laborais
ANEXO
Reunida a comisión negociadora de modificación do IV convenio colectivo único para o persoal laboral da Xunta de Galicia na súa xuntanza do 19 de decembro de 2002, acorda modifica-lo vixente convenio colectivo do xeito seguinte:
Primeiro: engadir unha disposición adicional décimo sétima ó IV convenio único para o persoal laboral da Xunta de Galicia, co seguinte contido:
«A cobertura dos postos vacantes na relación de postos de traballo de persoal laboral da Consellería de Medio Ambiente, vinculada ós acordos de consolidación de emprego estructural público, efectuarase, con carácter excepcional, e na primeira convocatoria pública de cada categoría, non aplicando o previsto no artigo 9 do IV convenio único para o persoal laboral da Xunta de Galicia.
Igual medida poderá ser, logo de acordo entre as partes, de aplicación para outros procesos de consolidación de emprego que se poidan dar no ámbito de aplicación do IV convenio único para o persoal laboral da Xunta de Galicia».
Segundo: esta disposición adicional entrará en vigor o mesmo día da súa publicación no Diario Oficial de Galicia.
CONSELLERÍA DE FAMILIA E PROMOCIÓN DO EMPREGO,
MULLER E XUVENTUDE
CORRECCIÓN de erros.-Orde do 3 de decembro de 2002 pola que se modifica a do 18 de novembro de 2002 pola que se establecen medidas transitorias e urxentes para facer fronte ás consecuencias do accidente do buque Prestige.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 24/12/2002

Advertidos erros na orde publicada no DOG nº 235, do 5 de decembro de 2002, é necesario face-la seguinte rectificación:
Na páxina 16.857, artigo 1º, terceiro, onde di: «...modifícase o penúltimo parágrafo do artigo 4º...», debe dicir: «... modifícase o penúltimo parágrafo do artigo 3º...».
CORRECCIÓN de erros.-Orde do 10 de decembro de 2002 pola que se declara de interese galego e se ordena a inscrición no Rexistro de Fundacións de Interese Galego da Fundación Balms para la Infancia de Vigo (Pontevedra).
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 24/12/2002

Advertido erro na devandita orde, publicada no Diario Oficial de Galicia nº 241, do luns 16 de decembro de 2002, cómpre realiza-la seguinte corrección:
No título da orde e no punto primeiro da parte dispositiva, onde di: «Fundación Balms para la Infancia de Vigo (Pontevedra)», debe dicir: «Fundación Balms para la Infancia».
CORRECCIÓN de erros.-Orde do 3 de decembro de 2002 pola que se resolve a convocatoria pública de axudas ós estudiantes universitarios que cursen os seus estudios nalgunha universidade do sistema universitario de Galicia así como para aqueles estudiantes universitarios que, tendo a súa residencia na Comunidade Autónoma de Galicia, cursen os seus estudios nalgunha universidade de fóra do sistema universitario de Galicia, interesados en solicita-los créditos bancarios para financiamento dos seus estudios universitarios de 1º ciclo e 1º e 2º ciclo e prorroga-los concedidos nas convocatorias anteriores.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/12/2002

Advertido erro no texto da citada orde, publicada no DOG nº 239 do xoves, 12 de decembro de 2002, cómpre publica-la corrección seguinte:
No anexo, 1º e 2º ciclo 1ª vez, concedidas, páxina 17.073
Onde di:
«Nº exped.: 2002/000102-0.
DNI/CIF: 33536199-Z.
Solicitante: López Barreiro, Beatriz.
Cont. solicit.: 3.005,06».
Debe dicir:
«Nº exped.: 2002/000102-0.
DNI/CIF: 33536199-Z.
Solicitante: López Barreiro, Beatriz.
Cont. solicit.: 6.010,12».
CONSELLERÍA DE CULTURA, COMUNICACIÓN SOCIAL
E TURISMO
RESOLUCIÓN do 16 de decembro de 2002 pola que se ordena a publicación do acordo do Consello da Xunta de Galicia do 13 de decembro de 2002, polo que se modifica a relación de postos de traballo da Consellería de Xustiza, Interior e Relacións Laborais.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 24/12/2002

A entrada en vigor do Decreto 147/2002, do 11 de abril, polo que se establece a estructura orgánica da Consellería de Xustiza, Interior e Relacións Laborais e da Lei 5/2000, do 12 de xaneiro, reguladora de responsabilidade penal dos menores, unido á necesidade de racionaliza-la xestión do persoal da Administración de xustiza na unidade máis axeitada, fan necesario unha modificación da actual relación de postos de traballo da Consellería de Xustiza, Interior e Relacións Laborais.
En consecuencia, por proposta da devandita consellería, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día trece de decembro de dous mil dous, adoptou o seguinte
ACORDO:
Primeiro.-Modifica-la vixente relación de postos de traballo da Consellería de Xustiza, Interior e Rela
cións Laborais, nos termos que se sinalan no anexo a este acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Terceiro.-Clasificar como postos de libre designación, de acordo coa motivación que se especifica, os seguintes:
Código
Denominación
Motivación
XU.C06.00.002.15770.001
Subdirección Xeral Relacións coas Entidades Locais e Pacto Local
Artigo 6 da orde da Consellería da Presidencia e Administración Pública do 21 de novembro de
XU.C06.00.002.15770.005
Servicio Relacións coas Entidades Locais e Estud. Locais de Galicia
1989 (DOG nº 232, do 4 de decembro). Postos de confianza.
Visto o acordo adoptado polo Consello da Xunta de Galicia na súa reunión do día trece de decembro de dous mil dous, relativo á modificación da relación de postos de traballo da Consellería de Xustiza, Interior e Relacións Laborais, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 16 de decembro de 2002.
Jaime Pita Varela
Conselleiro da Presidencia, Relacións Institucionais e Administración Pública
CORRECCIÓN de erros.-Decreto 342/2002, do 28 de novembro, polo que se modifica o Decreto 403/2001, do 28 de decembro, polo que se desenvolve a estructura orgánica da Consellería de Emigración e Cooperación Exterior.
CONSELLERÍA DE EMIGRACIÓN E COOPERACIÓN EXTERIOR — I. DISPOSICIÓNS XERAIS — 26/12/2002

Advertidos erros, no devandito decreto, publicado no DOG nº 241, do luns 16 de decembro de 2002, cómpre efectua-las oportunas correccións:
-Na páxina 17.239, no artigo 3º, apartado Un.d), onde di: «Axgencia», debe dicir: «Axencia».
-Na páxina 17.240, no artigo 3º, apartado Dous.1.2.a) e e), onde di: «ONG», debe dicir: «ONGD».
-Na mesma páxina, no artigo 3º, apartado Dous.1.2.d), onde di: «concienzación», debe dicir: «concienciación».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 2 de decembro de 2002 pola que se dispón o nomeamento de vocal en representación da Federación Nacional de Transportes, Comunicaciones y Mar de UGT (FNTCM-UGT) de Galicia no Consello de Administración da Autoridade Portuaria de Vilagarcía de Arousa e a súa ría.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 30/12/2002

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de Administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o conselleiro de Política Territorial, Obras Públicas e Vivenda para o presente nomeamento.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación dos vocais do Consello de Administración deberá facerse necesariamente por proposta das administracións públicas e entidades ou organismos representados no Consello de Administración, polo que, vista a proposta de renovación realizada ó abeiro do disposto no artigo 40, número 2º, da Lei 27/1992, pola Federación Nacional de Transportes, Comunicaciones y Mar de UGT (FNTCM-UGT) de Galicia en canto que organización sindical máis representativa no porto, e en canto que órgano competente,
DISPOÑO:
O nomeamento de Mª Rosa Cores Reino como vocal do Consello de Administración da Autoridade Portuaria de Vilagarcía de Arousa e a súa ría, en representación da Federación Nacional de Transportes, Comunicaciones y Mar de UGT (FNTCM-UGT) de Galicia, en canto que organización sindical máis representativa no porto.
Santiago de Compostela, 2 de decembro de 2002.
José Cuíña Crespo
Conselleiro de Política Territorial, Obras Públicas
e Vivenda
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 2 de decembro de 2002 pola que se dispón o nomeamento de vocal en representación da Federación Nacional de Transportes, Comunicaciones y Mar de UGT (FNTCM-UGT) de Galicia no Consello de Administración da Autoridade Portuaria da Coruña.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 30/12/2002

A Lei 27/1992, do 24 de novembro, de portos do Estado e a mariña mercante, texto reformado pola
Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de Administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o conselleiro de Política Territorial, Obras Públicas e Vivenda para o presente nomeamento.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación dos vocais do Consello de Administración deberá facerse necesariamente por proposta das administracións públicas e entidades ou organismos representados no Consello de Administración, polo que, vista a proposta de nomeamento realizada ó abeiro do disposto no artigo 40, número 2º, da Lei 27/1992, pola Federación Nacional de Transportes, Comunicaciones y Mar de UGT (FNTCM-UGT) de Galicia en canto que organización sindical máis representativa no porto, e en canto que órgano competente,
DISPOÑO:
O nomeamento de José Bustabad Domínguez como vocal do Consello de Administración da Autoridade Portuaria da Coruña, en representación da Federación Nacional de Transportes, Comunicaciones y Mar de UGT (FNTCM-UGT) de Galicia, en canto que organización sindical máis representativa no porto.
Santiago de Compostela, 2 de decembro de 2002.
José Cuíña Crespo
Conselleiro de Política Territorial, Obras Públicas e Vivenda
ORDE do 2 de decembro de 2002 pola que se dispón o cesamento de vocal en representación da Federación Nacional de Transportes, Comunicaciones y Mar de UGT (FNTCM-UGT) de Galicia no Consello de Administración da Autoridade Portuaria de Vilagarcía de Arousa e a súa ría.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 30/12/2002

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de Administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o conselleiro de Política Territorial, Obras Públicas e Vivenda para o presente cesamento.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a separación dos vocais do Consello de Administración deberá facerse necesariamente por proposta das administracións públicas e entidades ou organismos representados no Consello de Administración, polo que, vista a proposta de renovación realizada ó abeiro do disposto no artigo 40, número 2º, da Lei 27/1992, pola Federación Nacional de Transportes, Comunicaciones y Mar de UGT (FNTCM-UGT) de Galicia en canto que organización sindical máis representativa no porto, e en canto que órgano competente,
DISPOÑO:
O cesamento de Ignacio Pérez Calzado como vocal do Consello de Administración da Autoridade Portuaria de Vilagarcía de Arousa e a súa ría, en representación da Federación Nacional de Transportes, Comunicaciones y Mar de UGT (FNTCM-UGT) de Galicia, en canto que organización sindical máis representativa no porto.
Santiago de Compostela, 2 de decembro de 2002.
José Cuíña Crespo
Conselleiro de Política Territorial, Obras Públicas e Vivenda
ORDE do 2 de decembro de 2002 pola que se dispón o cesamento de vocal en representación da Federación Nacional de Transportes, Comunicaciones y Mar de UGT (FNTCM-UGT) de Galicia no Consello de Administración da Autoridade Portuaria da Coruña.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 30/12/2002

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de Administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o conselleiro de Política Territorial, Obras Públicas e Vivenda para o presente cesamento.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a separación dos vocais do Consello de Administración deberá facerse necesariamente por proposta das administracións públicas, e entidades ou organismos representados no Consello de Administración, polo que, vista a proposta de renovación realizada ó abeiro do disposto no artigo 40, número 2º, da Lei 27/1992, pola Federación Nacional de Transportes, Comunicaciones y Mar de UGT (FNTCM-UGT) de Galicia en canto que organización sindical máis representativa no porto, e en canto que órgano competente,
DISPOÑO:
O cesamento de Santiago Lamas Piñón como vocal do Consello de Administración da Autoridade Portuaria da Coruña, en representación da Federación Nacional de Transportes, Comunicaciones y Mar de UGT (FNTCM-UGT) de Galicia, en canto que organización sindical máis representativa no porto.
Santiago de Compostela, 2 de decembro de 2002.
José Cuíña Crespo
Conselleiro de Política Territorial, Obras Públicas e Vivenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
ORDE do 11 de decembro de 2002 pola que se resolve a cesión en propiedade de vehículos adecuadamente preparados ós concellos da Comunidade Autónoma galega que conten con servicios de policía local.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 27/12/2002

Por Orde do 23 de abril de 2002 (DOG nº 83, do 30 de abril), a Consellería de Xustiza, Interior e Relacións Laborais anunciou medidas de apoio á policía local de Galicia, consistentes na cesión de vehículos especialmente preparados para o exercicio das súas funcións.
A teor do disposto na disposición adicional desta orde, na que se establecía que a achega compensatoria realizada polos beneficiarios segundo o disposto no artigo 6.2º a) podería xerar créditos no estado de gastos do orzamento desta consellería, que poderían ser utilizados na adquisición e adxudicación de máis vehículos,
RESOLVO:
Primeiro.-Conceder con cargo á aplicación 13.05.624.0, programa 123.A, dos orzamentos xerais da Comunidade Autónoma de Galicia para 2002, a cesión en propiedade dun vehículo equipado para uso da policía local ós seguintes concellos:
-Marca e modelo Turismo Citröen Xsara 1.9D SX Break.
Concello destinatario: Marín.
Número de bastidor: VF7N2WJYB73689410.
Concello destinatario: Ribeira.
Número de bastidor: VF7N2WJYB73690686.
-Marca e modelo Todoterreo Suzuki Vitara 2.0 HDI.
Concello destinatario: Cerceda.
Número de bastidor: VFEETW04VNT203611.
-Marca e modelo Motocicleta Piaggio, Hexagon GT 250.
Concello destinatario: Cee.
Número de bastidor: A78M1002252000.
Segundo.-Notifica-lo contido desta resolución ós concellos beneficiarios, especificando as condicións particulares que deberán cumprir, e que se formalizarán mediante convenio no que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ó da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde. En todo caso non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 11 de decembro de 2002.
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 13 de decembro de 2002 pola que se delega nos delegados provinciais da Consellería de Cultura, Comunicación Social e Turismo o exercicio de determinadas competencias.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 27/12/2002

Tendo en conta o gran volume da actividade administrativa que a normativa lle atribúe á Dirección Xeral de Patrimonio Cultural, co fin de evitar unha concentración excesiva e lograr unha maior axilidade administrativa que redunde en beneficio tanto da Administración como dos administrados, faise conveniente que, dentro do respecto ós principios informadores da actuación administrativa, e con suxeición á normativa legal vixente, se deleguen nos delegados provinciais da Consellería de Cultura, Comunicación Social e Turismo determinadas competencias.
Na súa virtude, facendo uso das atribucións que me confire o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, dispoño delegar nos delegados provinciais da Consellería de Cultura, Comunicación Social e Turismo o exercicio das seguintes competencias:
1. Autoriza-los proxectos de obras e intervencións que afecten o patrimonio cultural ós que se refire o parágrafo b) do artigo 3 do Decreto 63/1992, do 19 de febreiro, polo que se reestructura a composición e funcionamento das comisións do Patrimonio Histórico Galego e os controis arqueolóxicos derivados destes proxectos ou do planeamento urbanístico en vigor, logo de informe-proposta da correspondente Comisión Territorial do Patrimonio Histórico Galego.
2. Adoptar, en caso de urxencia, as medidas cautelares necesarias para salvagarda-los bens do patrimonio cultural de Galicia que visen o seu interese ameazado.
A Dirección Xeral de Patrimonio Cultural poderá, non obstante, avocar para si en calquera momento o exercicio das competencias delegadas nesta resolución, de acordo co establecido no artigo 14 da citada lei.
As resolucións administrativas que se adopten facendo uso das delegacións contidas na presente resolución farán constar expresamente esta circunstancia e consideraranse dictadas pola autoridade que as concedeu.
Santiago de Compostela, 13 de decembro de 2002.
Ángel Sicart Giménez
Director xeral de Patrimonio Cultural
ORDE do 19 de novembro de 2002 pola que se fixa o prezo de venda ó público da publicación: Plan de minimización de riscos microbiolóxicos no medio hospitalario de Galicia. Informe de xestión 1999-2001.
CONSELLERÍA DE SANIDADE — III. OUTRAS DISPOSICIÓNS — 27/12/2002

A Lei 13/1991, do 9 de decembro, de tasas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase con IVE incluído.
Santiago de Compostela, 19 de novembro de 2002.
José María Hernández Cochón
Conselleiro de Sanidade
ANEXO I
-Plan de minimización de riscos microbiolóxicos no medio hospitalario de Galicia. Informe de xestión 1999-2001: 24,04 euros.
RESOLUCIÓN do 16 de decembro de 2002 pola que se publica o tipo de xuro de referencia para o primeiro semestre de 2003 para as operacións acollidas ó programa de préstamos para financiar produccións audiovisuais na Comunidade Autónoma de Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 26/12/2002

Mediante Resolución do 26 de abril de 2002 publicouse o programa de préstamos para financiar produccións audiovisuais na Comunidade Autónoma de Galicia (DOG nº 87, do 7 de maio).
No punto cuarto determínase a operativa do préstamo, establecéndose que o tipo de xuro variará por semestres naturais, publicándose este tipo de referencia para cada semestre no Diario Oficial de Galicia.
Visto o exposto e unha vez verificados os datos relativos á evolución do Mibor e Euribor, en virtude das facultades que teño conferidas,
RESOLVO:
Primeiro.-O tipo de xuro de referencia para o primeiro semestre de 2003 para as operacións acollidas ó programa de préstamos para financiar produccións audiovisuais na Comunidade Autónoma de Galicia será o 3,037%.
Santiago de Compostela, 16 de decembro de 2002.
Margarita Rodríguez Rama
Directora xeral do Instituto Galego
de Promoción Económica
CORRECCIÓN de erros.-Resolución do 13 de novembro de 2002, da Delegación Provincial da Coruña, pola que se dispón o depósito e a publicación, no Diario Oficial de Galicia, do convenio colectivo do sector de industrias de carpintería e ebanistería.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 26/12/2002

Advertido erro na devandita resolución, publicada no DOG nº 233, do martes, 3 de decembro de 2002, cómpre face-la oportuna corrección:
Na páxina 16.763, no artigo 28º, onde di: «...ou, mesmo non incre-...», debe dicir: «... ou, mesmo, non incrementa-los salarios durante a vixencia do convenio».
RESOLUCIÓN do 13 de decembro de 2002 pola que se lle dá publicidade ó acordo do Consello de Dirección do Instituto Galego de Promoción Económica, polo que se aproba a modificación das bases reguladoras dos apoios do Instituto Galego de Promoción Económica ós proxectos empresariais de investimento.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 26/12/2002

O punto 1 da base 6ª das reguladoras dos apoios do Igape ós proxectos empresariais de investimentos (DOG nº 142, do 23 de xullo de 2002), prevé que a concesión das axudas sexan, con carácter xeral, de ata un máximo do 15% dos gastos subvencionables.
Mediante Resolución do 1 de agosto de 2002 (DOG nº 153, do 9 de agosto), modificáronse as bases no sentido de conceder unha subvención do 50% do prezo de adquisición dos terreos localizados en polígonos de promoción pública, no caso da súa adquisición directamente ó organismo público promotor. Esta subvención atópase limitada pola porcentaxe xeral do 15% para o conxunto de gastos subvencionables.
Considérase oportuno primar aqueles proxectos de investimento promovidos por empresas xa establecidas en Galicia e que teñan como finalidade a incorporación na cadea productiva dun novo producto con alto valor engadido.
Na súa virtude e de conformidade coas facultades que teño conferidas,
RESOLVO:
Único.-Publica-la seguinte modificación das bases reguladoras dos apoios do Igape ós proxectos empresariais de investimento, acordada polo Consello de Dirección do instituto na súa reunión do 28 de novembro de 2002:
Engádese un punto 3 á base 6ª co seguinte texto:
«6.3. Naqueles proxectos de ampliación acometidos por empresas xa establecidas en Galicia coa finalidade de incorporar un novo producto con alto valor engadido na súa cadea productiva, a subvención que de se-lo
caso lle correspondese polo 50% do prezo de adquisición dos terreos localizados en polígonos de promoción pública, de conformidade co punto 5.1.A) a) I) destas bases, acumularase á subvención xeral de ata o 15% sobre os restantes gastos subvencionables».
A presente resolución entrará en vigor o día seguinte ó da súa publicación no Diario Oficial de Galicia, estendendo a súa eficacia a aqueles expedientes en tramitación, pendentes de resolución.
Santiago de Compostela, 13 de decembro de 2002.
Margarita Rodríguez Rama
Directora xeral do Instituto Galego
de Promoción Económica
RESOLUCIÓN do 13 de decembro de 2002 pola que se conceden as axudas para a realización de tres proxectos de investigación relativos ós centros de educación non universitaria de Galicia, convocadas na Orde do 4 de novembro de 2002.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 26/12/2002

A orde conxunta das consellerías da Presidencia, Relacións Institucionais e Administración Pública e de Educación e Ordenación Universitaria do 14 de marzo de 2002 aprobaba as bases da convocatoria de axudas para a realización de proxectos de investigación. No seu artigo 4 determinábanse os criterios de valoración e materias preferentes que deberían
ter en conta os membros da comisión encargada de realiza-la proposta de resolución.
Atendendo a proposta elaborada pola citada comisión, a Consellería da Presidencia, Relacións Institucionais e Administración Pública e a Consellería de Educación e Ordenación Universitaria
RESOLVEN:
Primeiro.-Concede-las axudas para a realización de proxectos de investigación, relativo ós centros de educación non universitaria de Galicia ás persoas que se relacionan no anexo desta resolución e na contía e anualidades que en cada caso se sinala.
Segundo.-As axudas que se relacionan no anexo comprenden a totalidade da axuda necesaria para a realización do correspondente proxecto de investigación, incrementada nun 10% destinado ós gastos institucionais que a súa execución lle supón ó organismo ó que pertence o investigador responsable.
Terceiro.-O incumprimento por parte dos beneficiarios de calquera das bases establecidas na orde de convocatoria do 4 de novembro de 2002 (DOG do 12 de novembro) suporá a perda do dereito a recibi-la axuda correspondente.
Cuarto.-Contra esta resolución poderase interpoñer potestativamente recurso de reposición perante o conselleiro da Presidencia, Relacións Institucionais e Administración Pública ou perante o conselleiro de Educación e Ordenación Universitaria no prazo dun mes contado a partir do día seguinte ó da publicación desta resolución no Diario Oficial de Galicia. De non estima-la interposición deste recurso, poderase interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, nun prazo de dous meses contado a partir do día seguinte ó da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 13 de decembro de 2002.
Jaime Pita VarelaCelso Currás Fernández
Conselleiro da PresidenciaConselleiro de Educación
e Administración Públicae Ordenación Universitaria
CORRECCIÓN de erros.-Resolución do 28 de outubro de 2002, da Dirección Xeral de Relacións Laborais, pola que se dispón a inscrición no rexistro e a publicación, no Diario Oficial de Galicia, do convenio colectivo da empresa Gas Galicia SDG, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 31/12/2002

Advertido erro na devandita resolución, publicada no Diario Oficial de Galicia nº 238, do mércores, 11 de decembro de 2002, cómpre realiza-la oportuna corrección:
Na páxina 17.031, no «Artigo 29º.-Revisión salarial», onde di: «A cláusula de revisión, por desviación do IPC real con respecto ó previsto, operará no ano 2001 na forma seguinte:», debe dicir: «A cláusula de revisión, por desviación do IPC real con respecto ó previsto, operará nos anos 2002 e 2003 na forma seguinte:».
ORDE do 20 de decembro de 2002 pola que se incrementa o crédito orzamentario previsto na Orde do 29 de abril de 2002, pola que se convocan axudas de carácter socioeconómico para o exercicio de 2002.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 31/12/2002

Na Orde do 29 de abril de 2002, pola que se convocan axudas de carácter socioeconómico para
o exercicio do ano 2002, consignouse un crédito orzamentario para atende-las axudas solicitadas ó abeiro da dita disposición de acordo coas previsións existentes.
Agora é posible incrementar substancialmente o dito crédito, para atende-las subvencións realmente solicitadas, ó existir remanentes de crédito incorporados á correspondente aplicación.
Para tal efecto, esta consellería
DISPÓN:
Artigo único.-Incremento de crédito.
Increméntase o crédito orzamentario previsto no artigo 2 da Orde do 29 de abril de 2002, pola que se convocan axudas de carácter socioeconómico para o exercicio do ano 2002 (Diario Oficial de Galicia do 30 de maio, na cantidade de 1.559.256,29 euros, que sumados ós 463.268 euros previstos inicialmente totalizan 2.022.524,29 euros, permanecendo invariables o resto de condicións previstas na dita orde e sen que se abra un novo prazo de presentación de solicitudes.
Santiago de Compostela, 20 de decembro de 2002.
Enrique César López Veiga
Conselleiro de Pesca e Asuntos Marítimos
DECRETO 353/2002, do 27 de decembro, polo que se ten por concluso o proceso segregador Cervo-Burela, coa aprobación do convenio que regula as obrigas das partes.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 31/12/2002

Por Decreto 368/1994, do 15 de decembro (DOG nº 241, do 16 de decembro), aprobouse a segregación de parte do termo municipal de Cervo, comprendido pola parroquia de Burela, para a constitución dun novo e independente concello chamado Burela.
Por orde da Consellería de Xustiza, Interior e Relacións Laborais, do 23 de xullo de 1997 (DOG nº 154, do 12 de agosto), dictáronse as disposicións necesarias para facilita-lo reparto de cargas entre os concellos de Cervo e Burela, resultantes do proceso segregador.
Xurdidas diverxencias nos criterios de interpretación e aplicación das prescricións establecidas na citada normativa, e co obxecto de pecha-lo proceso segregador, ó existir conformidade nas obrigas que se estipulan no convenio que se aproba polo Consello da Xunta de Galicia e os concellos interesados, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintesete de decembro de dous mil dous,
DISPOÑO:
Artigo único.-Tense por concluso o proceso segregador Cervo-Burela, coa aprobación do convenio que regula as obrigas das partes, e a renuncia das accións xudiciais dimanantes do dito proceso.
Disposición derradeira
Este decreto producirá efectos desde a data da súa publicación no Diario Oficial de Galicia.
Santiago de Compostela, vintesete de decembro de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e
Relacións Laborais
ORDE do 5 de decembro de 2002 pola que se nomean vocais compoñentes do Consello Galego de Medio Ambiente.
CONSELLERÍA DE MEDIO AMBIENTE — II. AUTORIDADES E PERSOAL — 13/12/2002

O Decreto 155/1995, do 3 de xuño, establece a regulación do Consello Galego de Medio Ambiente, determinando que serán nomeados como vocais os representantes das organizacións, institucións e departamentos autonómicos relacionados no seu artigo 3, todos eles con especial vinculación coa protección do medio.
Por outra banda o Regulamento de organización e funcionamento do Consello Galego de Medio Ambiente aprobado en pleno o 12 de abril de 1996, establece a posibilidade de cesa-los seus membros por proposta das organizacións, institucións ou autoridades que promoveron o seu nomeamento, debendo presenta-la oportuna proposta de novo nomeamento ó presidente do consello, polo que, solicitado pola Unión Xeral de Traballadores, pola Consellería de Sanidade e pola Consellería de Política Territorial, Obras Públicas e Vivenda o cesamento dos vocais designados, procede acordalo e nomea-los novos representantes propostos.
Por todo isto, en uso da atribución outorgada polo artigo 4 do Decreto 155/1995, do 3 de xuño, polo que se regula o Consello Galego de Medio Ambiente, e tendo en conta que o citado órgano consultivo foi adscrito á Consellería de Medio Ambiente en virtude do Decreto 14/2002, do 24 de xaneiro, polo que se establece a súa estructura orgánica,
DISPOÑO:
Artigo 1º
Que cesen como vocais do Consello Galego de Medio Ambiente en representación das entidades que se citan, agradecéndolles os servicios prestados, as persoas que a continuación se relacionan:
-José Antonio Gómez Gómez como titular e Rosa Arcos Caamaño, como suplente en representación da Unión Xeral de Traballadores (UGT).
-Ángel Gómez Amorín, como titular e Victoria Barbazán Mayo, como suplente, pola área de sanidade pública ambiental.
-Gerardo Pallares Sánchez, como titular pola área ambiental de ordenación do territorio.
Artigo 2º
Designar como vocais do Consello Galego de Medio Ambiente por proposta das organizacións e departamentos autonómicos respectivos e en substitución dos que causan baixa pola presente orde, as persoas que a seguir se relacionan:
-Rosa Arcos Caamaño, como titular e Miguel Ángel Dono Gómez, como suplente, en representación da Unión Xeral de Traballadores (UGT).
-Jesús Luis Saleta Canosa, como titular e Ángel Gómez Amorín, como suplente, pola área de sanidade pública ambiental.
-Antonio López Blanco, como titular, pola área ambiental de ordenación do torritorio.
Santiago de Compostela, 5 de decembro de 2002.
José Carlos del Álamo Jiménez
Conselleiro de Medio Ambiente
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 9 de decembro de 2002 pola que se aproba o plan de utilización dos espacios portuarios de Baiona (Pontevedra).
ENTE PÚBLICO PORTOS DE GALICIA — III. OUTRAS DISPOSICIÓNS — 19/12/2002

O ente público Portos de Galicia, en cumprimento do artigo 15.2º da Lei 27/1992, do 24 de novembro, de portos do Estado e da mariña mercante, modificada pola Lei 62/1997, do 26 de decembro, redactou o plan de utilización dos espacios portuarios de Baiona (Pontevedra) en abril de 2002.
Seguindo o indicado na Lei 27/1992, o citado plan de utilización dos espacios portuarios foi tramitado polo ente público Portos de Galicia. Como resultado da tramitación do expediente, o dito plan foi modificado en decembro de 2002.
En reunión do Consello de Administración do ente público Portos de Galicia, celebrada o día 4 de decembro de 2002, e en cumprimento do disposto no artigo 13 e) do Decreto 227/1995, do 20 de xullo, polo que se aproba o Regulamento do ente público Portos de Galicia, modificado polo Decreto 83/2002, do 28 de febreiro, acordouse da-la súa conformidade ó plan de utilización dos espacios portuarios de Baiona e elevalo e propolo para a súa aprobación.
Visto o expediente e o informe-proposta dos técnicos da Área de Explotación e Planificación de Portos de Galicia, así como o acordo do Consello de Administración do ente público Portos de Galicia dando a conformidade ó plan de utilización dos espacios portuarios de Baiona e acordando elevalo e propoñelo para a súa aprobación.
O presidente de Consello de Administración do ente público Portos de Galicia, por delegación do conselleiro de Política Territorial, Obras Públicas e Vivenda, conferida por Orde do 21 de novembro de 2002,
RESOLVE:
Aproba-lo plan de utilización dos espacios portuarios de Baiona (Pontevedra) redactado en decem
bro de 2002 pola Área de Explotación e Planificación de Portos de Galicia.
Santiago de Compostela, 9 de decembro de 2002.
Emilio García Gallego
Presidente do Consello de Administración
do ente público Portos de Galicia
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA